
Introductio. 


De  historia  morbi,  quem  delineare  mihi  in  animo 
est,  fere  nihil  afferre  possum.  Sunt  quidem  non- 
nulli auctores,  qui,  quum  de  eo  scriberent,  de  singu- 
lari eius  exitu  tradiderint,  nemo  autem  hucusque 
morbum  per  omnia  stadia  exsecutus  est.  Qua  de  re 
auctores  suo  loco,  quando  morbum  explicare  cona* 
bor,  nominare  constitui.  Ex  eadem  causa,  quod 
auctores  non  morbum  ipsum  , sed  quendam  eius  exi- 
tum descripserunt,  eum  tam  varia  nomina  accepisse 
legi  mus.  Nonnulli  enim  nostrum  morbum  Induratio- 
nem  telae  cellulosae,  alii  Pseudoerysipelas,  alii  Spha- 
celum  s.  Necrosin  telae  mucosae,  alii  denique  Erysi- 
pelas gangraenosum  et  caibunculosum  (Burserius) 
vocant.  Nemini  autem  in  mentem  venit  alius  cor- 
poris humani  partis  neque  indurationem , neque 
suppurationem  , neque  sphacelum,  quae  inflammatio- 
nem sequuntur,  pro  morbo  ipso  habere,  eique  ab 
exitu  nomen  tribuere.  Nescio  cur  in  hoc  morbo  ab 
exitu  nomina  deriventur?  Natura  morbi  est  inflam- 
matio telae  mucosae , quare  hoc  nomen  conveniens 
tissimum  iudico. 

Multa  peculiaria  propriaque  telae  mucosae  in- 
flammationi insunt,  quae  a peculiari  structura  et 
facultate  huius  contextus  vitali  proficiscuntur.  Vete- 
res telam  cellulosam  vocabant,  quia  ex  laminis  eam 
constitutam  esse,  .hasque  cellulas  efficere,  sibi  per- 
suaserant. Attamen  verosimile  est,  veteres  hunc 
contextum  nonnisi  morbosum  et  destructum  perscru- 
tatos esse,  aut  ad  eius  naturam  explorandam  res 
adhibuisse,  quae  eius  naturam  omnino  mutarent,  ut 
Gagliardius  in  disquisitione  naturae  ossium  igne 
utebatur,  quo  experimento  ductus  ossa  ex  laminis 
constructa  es->e,  putavit;  laminae  autem  ossium  ignis 
vi  tantummodo  factae  erant.  Idem  fere  veteribus  in 
perscrutanda  telae  mucosae  natura  evenisse  mihi  vi- 
detur. Hanc  veterum  de  natura  huius  contextus 
sententiam  primus  beatus  Casparus  Wolff  repudiavit» 
qui  massam  eum  esse  mollem,  nulla  circumscriptum 
foruia,  docuit.  Alii  telam  mucosam  ex  vasis  esse 
constitutam,  contendunt;  id  quod  nullo  argumento 
probare  possunt.  Attamen  id  mihi  persuasum  habeo, 
telam  mucosam  ad  nutriendam  eulem  esse  necessa- 
riam; quando  enim  destructa  est,  et  cutis  emoritur. 
Hoc  in  contextu  multa  praeterea  va^a  absorbentia, 
inveniuntur,  — — Telae  mucosae  comformatio  est 

simplicissima,  idcirco  ubicunque  lympha  plastica 
secernitur,  nasci  solet,  quare  saepius  eam  luxurian- 
tem videmus.  Sed  ob  hanc  symplicem  structuram  et 
facillime  destruitur.  Quo  aitior  enim  grarius  structu- 
rae alicuius  systematis,  eo  diutius  resistere,  quo  in- 
ferior, eo  celerius  a malis  obrui  videtur,  quasi  ut 

organa  destruerentur,  eosdem  remearent  conformatio- 
nis gradus,  necesse  esset. 

Duplex  telae  mucosae  est  genus;  externa,  quae 
partes  circumdat,  coniungit  et  involvit;  — et  inter- 
na, qua  organa  tanquam  basi  utuntur.  Hoc  loco 
nonnisi  de  ea,  quae  externa  vocatur,  disseram;  de 
ea  itaque,  quae  cuti  subdita  est,  musculosque  con- 
iungit, tendines,  vasa  et  nervos  circumdat  et  ossa 
involvit,  quae  nomen  Periostei  accipit.  Periosteum 
enim  ex  tela  mucosa  constituitur  ( ^oemmering’s 
Osteologie)  magis  tantum  compacta  et  firmiori  quam 
in  alia  quavis  corporis  parte.  Periosteum  vasa  exci- 
pit, quibus  ossa  aluntur;  eo  destructo  aut  remoto 
emoriuntur  ossa,  ut  cutis,  si  tela  mucosa  privata 
est. 

Descriptio  morbi. 

Supra  iam  commemoratum  est,  morbum  no- 
strum per  plura  decurrere  stadia,  quorum  illud,  quod 
indurationem  telae  mucosae  offert,  ab  Anglis,  Italis 
et  Franco - Gallis  iam  descriptum  invenimus,  sed  se- 
paratum a ceteris  stadiis,  quae  silentio  praeterita 
sunt.  Hoc  malum  nostro  tempore  persaepe  a clini- 
cis observatur,  in  veterum  monumentis  raro  ilhus 
vestigium  reprehendimus,  quare  eum  rarius  olim  ho- 
mines affecisse  putaverim,  nisi  verosimilius  esset, 
medicos  pristini  temporis  eum  non  animadvertisse. 
De  stadio  illo,  quod  Erysipelatis  faciem  induit,  non- 
nulla ab  auctoribus,  qui  Erysipelas  tractant,  propo- 
sita legimus.  Suppurationem  ab  Erysipelate  exire 

rati  sunt,  sed  Erysipelas  a destructione  partium  cuti 
subditarum  ortum  ducere,  nondum  putabant. 

IVlorbum  ab  initio  usqu»  ad  nueni  contem-  lanti 
eum  tria  stadia,  puodque  certis  sympiomaubus  cir- 
cumscriptum et  a ceteris  disiunctum,  decurrere,  fa- 
cile apparebit.  Haec  stadia  disiuncta,  nisi  contem- 
plationem morbi  faciliorem  accuratioremque  redde- 
rent , et  variam  curandi  meLiiodum  requirerent, 
primus  tibi,  Lector  benevole,  proponere  vix  ausus 
essem, 

i)  Stadium  primum  s.  inflammatorium. 

k 

Subito  aliqua  corporis  humani  pars,  praecipue 
extremi  ates  , dolore  pungente,  vel  et  ardente  lace- 
ratur. Fartis  functiones  laesae,  aut  omnino  impedi- 
tae e.  g.  si  tela  mucosa  genarum  affecta  est,  aegri  os 
aperire  nou  possunt.  Saepissime  morbum  sine  febre 
oriri  videmus,  id  quod  semper  accidit,  si  pars  affec- 
ta exigua  est,  nec  causae  occasionales  vehementiores 
egerunt.  Ai  tamen  totam  extremitatem  hoc  morbo 
correptam  videmus  sine  ullo  febris  vestigio;  tum  ab 
exigua  telae  mucosae  parte  exiit  inflammatio  et  sen- 
sim sensimque  latius  serpit.  Si  hoc  evenit  plura 
stadia  in  una  corpuris  parte  invenimus;  ubi  enim 
initio  adfuit  inflammatio,  ibi  primum  oritur  induratio 
inflammatis  adhuc  partibus  propinquis,  et  quando 
in  his  induruio  incipit,  illa  pars  iarniam  ad  tertium 
stadium  properat.  Ut  iam  supra  ostendere  conatus 
sum  , tela  mucosa  est  simplicissimae  structurae,  exi- 
guaque gaudet  facultate  viLali ; idicirco  eius  inllam- 
matio  semper  fere  asthenica  deprehenditur.  Dolore 


haud  ita  vehementi  laborant  aegri,  quem  adeo  inter- 
dum  vix  persentiscunt,  quare  multi  auctores  hoc  sta- 
dium primum  silentio  praetereunt.  Adest  autem  sein- 
per,  modo  gravius,  modo  mitius,  prout  causae  occa- 
sionales  aut  vehementiores,  aut  mitiores  fuerint)  nec 
minus  pro  constitutione  aegroti  et  anni  temporis, 
hxoc  stadium  primum  inflammatorium  celeriter  prae- 
terit, eoque  celerius  quidem,  quo  magis  aegroti  debi- 
les aut  affectae  partis  vires  iamiam  prostratae  sunt. 
Etsi  in  hoc  stadio  aegrotum  raro  febris  vexat,  scire 
tamen  interest,  eam  interdum  exseri.  — 

Quando  hic  morbus  cum  febiili  motu  coniunc- 
tus  est,  febris  aut  iam  ante  inflammationem  telao 
mucosae  adfuit,  aut  una  eademque  caussa  et  febrem 
et  hanc  inflammationem  topicam  excitavit.  Febrem 
a sola  huius  contextus  inflammatione,  si  adulti  eo 
morbo  laborabant,  ortum  duxisse,  nec  unquam  vidi, 

nec,  propter  exiguam  illius  vim,  ab  ea  excitari  posse 
puto. 

Sin  autem  febris  adest,  multum  valet  in  decur- 
sum morbi  localis,  eumque  modificat,  prout  synochi- 

cae,  aut  nervosae,  aut  putridae  speciem  moxemque 
induit. 

a)  Si  causae  validius  agant  in  corpus  non  qui- 
dem  impurum,  sed  sanguine  turgescens  aut  choleri- 
cum,  aut  ad  effervescendum  proclivius,  morbumque 
localem  et  universalem  excitant,  f bris  synochae  spe- 
ciem prae  *e  fert  et  inflammatio  topica  maiorem  gradum 
attingit.  IJars  affecta  tumet,  tenditur,  calet  et  inter- 
dum vel  cutis  facile  rubescit,  inflammatio  longius 
protrahitur,  nec  tam  celeriter  in  stadium  secundum 

transit.  Si  febris  sola  , aut  si  neque  febris  , neque 
^inflammatio  topica  lege  artis  curatur,  sed  naturae  vi- 
ribus permittitur,  inflammationis  quidem  symptomata 
sensim  sensimque  decedunt,  sed  lympha  in  telam  mu- 
cosam exsudat,  quae  propter  auctum  vitalem  motum 
totius  corporis  et  praecipue  affectae  partis,  brevi  tem- 
pore vita  instruitur.  Hae  paries  inflammatae  magis 
magisque  tument  et  iusto  maiorem  praebent  duritiem 
et  resistentiam.  Quando  extremitates  inferiores  ve- 
xatae sunt,  non  raro  morbum  b l^phantiasi  similem, 
quem  autem  multi  pro  oedemate  habent,  videmus. 

b)  Q ando  autem  causae  occasion»  es  febrem  ner- 
vosam provocant,  aut  corpus  iamiam  tristitia  et  moe- 
rore labefactum,  aut  hominem  nimiae  sensilitatis  ita 
afficit,  ut  febris  oriatur,  nervosae  speciem  induat, 
necesse  est.  Inflammatio  telae  mucosae  symptomata 
mitiora  ostendit,  excepto  dolore,  qui  interdum  vehe- 
mentior  est.  quam  iu  febre  synochica.  Celerius  prae- 
terit inflammationis  stadium;  modo  exsudat  lympha, 
nisi  bene  curata  resolvitur.  Exsudatione  facta  mor- 
bus ad  secundum  properat  stadium,  quo  lympha  coa- 
agulatur.  Deest  autem  his  conditionibus  facultas  vi 
vitali  necessaria  exstruendi,  ut  organisationem  con- 
cipiat. Nunquam  ideo  lympha  organica  fit,  sed  effu- 
sa sensim  sensimque  maiorem  tantum  consistentiam, 
tandem  indurationis  quendam  gradum  assequitur. 

c)  Sin  autem  causa  corpus  cachecticum,  impu- 
rum, valde  debilitatum  afficit,  si  constitutio  annua 
favet,  et  causae  febrem  putridam  excitant,  inflam- 
matio telae  mucosae  tam  rapide  decurrit,  ut  vix  prae- 
terlapsis quadraginta  octo  horis  iamiam  in  ultimo 


stadio  versetur.  Hoc  etiam  in  Scorbuticis  videre  licet  j 
inilammalio  telae  mucosae  celeriter  in  indnrationem, 
induratio  in  sphac<-lum  convertitur,  totusque  orga- 
nismus haud  raro  absumitur. 

Etsi  hae  complicationes  febriles  non  ad  naturam 
morbi  pertinent  et  raro  adsunt,  eas  tamen  silentio 
praeterire  non  licuit,  quia  decursum  exitumque  mor- 
bi quadantenus  mutant  et  modificantur.  Semper  fere 
complicationes  gastricae  in  hoc  morbo,  sit  ceteram 
localis,  vel  universalis,  haud  sane  centemnendae  in 
curatione,  inveniuntur.  Ab  hoc  morbo  ipso  locali 
febrem  nunquam  exseri,  supra  contendere  ausus  sum, 
attamen  hoc  nonnisi  de  inflammatione  telae  mucosae 
in  adultis  dici  potest;  si  enim  infantes,  qui  primam 
agunt  aetatem  , afficiuntur,  a malo  topico  tebris  sem- 
per  fere  ortum  ducit,  sed  febri  catarrhali  simillimam 
speciem  praebet  nec  ultra  finem  stadii  inflammatorii 
producitur. 

2.  Stadium  secundum  s.  indurationis* 

Huius  stadii  symptomata  a multis  iamiam  ex- 
plicata videmus.  Primi  fuerunt  medici  Gallici  qui 
hunc  morbum  delineaverint,  eique  nomen:  Endur- 

cissement  du  tissu  ccllulaire  dederint.  Vulgo  Galli 
infantes  hoc  malo  laborantes  dicunt:  des  Enfans  durs, 
aut  des  Enfans  geles,  propter  partium  frigus  et  in* 
durationem.  Paulo  post  et  ab  Italis  (Petro  Moscati 
Giornale  fisic.  medie.  Frebbaio  I793.  — Kuehu  et 
Weigel  italieniscbe  medicinisch-  chirurgische  Biblio- 
thek)  — ab  Anglis  (De  ninan  et  Hulme)  qui  ei  no- 
men the  Skinbound  dederant;  et  a Germanis  morbus 

desoriptus  est.  Inter  hos  praecipue  a celeb.  Jahn 
(Jahn  neues  System  der  Kinderkraukheiten)  et  a cel, 
Henke  (Bandbuch  zur  Heilung  der  Kinderkraukheiten) 
hoc  malum  in  adultis  observatum  est.  111.  Hufelaud 
primus  Germanos  medicos  certiores  de  hoc  morbo 
fecit. 

Si  Anglorum  et  Gallorum  morbi  expositiones  com- 
paramus, eas  inter  se  differre  videmus.  Angli  enini 
nunquam  indurationem  cum  colore  culis  purpureo 
aut  violaceo  coniunc.am  viderunt,  quem  Galli  adesse 
contendunt.  Idcirco  clar  Dodemann  duas  indurati* 
onis  esse  species,  tradit,  alteram  cutis  colorem  per- 
vertere , alteram  cutis  colorem  naturae  convenientem, 
servare.  Attamen  si  ad  decursum  totius  morbi  dili- 
genter animum  advertimus,  primum  cutis  colorem 
fere  naturalem,  nullo  modo  rubescentem,  sed  potius 
iusto  magis  albicantem,  conspicimus;  sin  autem  pro- 
greditur morbus  , cutis  rubescit.  Quibus  conditioni- 
bus rubor  oriatur,  infra  exponere  studebo.  Angli, 
Galli  et  Itali  hunc  morbum  nonnisi  in  infantibus  ob- 
servarunt; clar.  Henke  primus  eum  in  adulto  descrip- 
sit; Berolini  nunc  Clinicis  quam  saepissime  se  offert. 

Quando  primum  morbi  stadium  in  secundum  tran- 
sit, dolores  omnino  evanescunt,  febrisque  vestigia  in 
infamibus  semper  fere  desunt;  in  adultis  etiam  deesse 
solent,  nisi  eadem  causa,  quae  malum  topicum  pro- 
vocavit, et  febrem  excitaverit. 

Cutis  affectae  pars  est  tensa,  rigida  et  partibus 
subditis  quasi  affixa  esse  videtur,  eam  in  plicam  ele- 
vare frustra  conaberis.  Durities  tanta  est,  ut  digito 
nullam  foveam  imprimere  possis;  musculi  partis  af- 

fectae  sunt  relaxati,  praecipue  si  malum  corripit 
extremitatem;  contrarium  autem  vidi  in  homine,  in 
quo  telam  mucosam,  quae  musculo  buccinatori  impo- 
sita est,  induratam  reperi,  buccinator  enim  erat  qua- 
si a spasmo  contractus,  ita  ut  aegrotus  os  aperire 
non  valeret.  Raro  morbus  eodem  tempore  plures  cor- 
poris partes  afficit,  attamen  interdum  simul  crura  et 
/ 

brachia  indurescunt,  prout  causae  vel  paucas,  vel 
plures  partes  comprehenderint.  Quando  in  stadio 
inflammatorio  magna  fuit  exsudatio,  partes  indura- 
tione  deformantur,  ita  ut  extremitates  curvatae  appare- 
ant; attamen  hoc  in  infantibus  saepius,  quam  in 
aclultis  invenimus,  quia  in  illis  vis  plastica  maior 
est,  quam  in  his. 

Alterum  huius  stadii  signum  pathognomonicum 
est  frigus  partium,  quae  induratae  sunt.  Frigus  pari 
modo,  quo  induralio  crescit,  augetur,  ita  ut  initio, 
quo  massa  exsudata  cerae  liquefactae  instar  tactui 
apparet,  calor  paullulum  imminui  incipiat;  et  si  in- 
duratio  ad  summum  provecta  est,  partes  omni  calore 
careant.  5i  infantes  hoc  morbo  laborant,  modo  spas- 
mis vexantur  et  sexto  aut  septimo  die  plerumque 
moriuntur,  qui  diutius  vivunt,  interdum  sanantur. 
Idem  evenit  in  Erysipelate  neonatorum,  quod,  si 
quid  ego  hic  iudico  , ad  nostrum  morbum  pertinet, 

3 Stadium  tertium,  s.  erysipelatosum. 

Si  induratio  telae  macosae  ad  certum  duritiei  ^ra- 

D 

dum  pervenit,  partes  denuo  inflammari  incipiunt, 
quae  antea  iusto  frigidiores  erant,  nunc  praeter  natu- 
ram calent.  Fartes  induratae  ipsae  stimulum  ad  in» 


flammationem  praebent,  ut  tubercula  pulmonum. 
Haec  inflammatio,  nisi  resolvitur,  ad  suppurationem, 
aut  ad  sphacelum  telae  mucosae  ducit.  Si  induratae 
partes  aequales  et  planae  sunt,  simul  inflammari  so- 
lent; sin  autem  tubercula  discreta  sunt,  nonnisi  sin- 
gula incenduntur  et  inllammatio  sensim  sensimque 
latius  ad  cetera  serpit.  Cum  inflammatio  incipit, 
denuo  dolores  partem  laborantem  lacerant,  et 
quidem  vehementiores  quain  in  primo  stadio  esse  so- 
lent. JVIodo  sequitur  suppuratio,  inodo  resolutio  tu- 
berculorum roiiusque  affectae  telae  murosae  in  mas- 
sam homogeiieam  gelatinae  consistentia  simillimam, 
simulque  in  summa  cute  rubor  apparet  erysipelaceus. 
Rubor  nusquam  ultra  finem  destructae  telae  mucosae 
excedit,  sed  exacte  eum  circumscribit,  ita  ut  ex  ru- 
bore in  extensionem  mali  concludere  possimus.  Mo- 
do rubor  est  saturatior  , modo  roseus.  Si  pus  longe 
a cute  abest,  roseum  videmus,  e.  g.  si  pus  a fascia 
lata  femoris  obtectum  haeret;  quo  propius  autem  cu- 
ti situm  est,  eo  saturatiorem  offert  ruborem.  Rubor 
livescit  nigrescitque , si  tela  mucosa  sphacelo  corru- 
pta est.  Ceterum  hic  rubor  omnia  Erysipelatis  sym- 
ptomata prae  se  fert;  summam  enim  cutmi  occupat, 
et  si  digitis  comprimitur,  ibi  candicat  albidumque 
vestigium  recipit,  sed  mox,  remota  pressione,  pristi- 
num colorem  recuperat. 

Quando  telae  mucosae  indurationes  in  massam  ge- 
latinosam mutatae  sunt,  tactui  ut  Oedema  apparent; 
recipiunt  enim  partes  digito  pressae  foveam,  quae, 
remota  pressione,  sensim  sensimque  repletur.  Quan- 
do autam  suppuratio  adest,  bene  percipitur  fluctuatio. 


Si  puri  non  arte  via,  qua  effluat,  paratur,  cutem 
ruuipit,  ulceraque  impura  reddit,  mullasque  fistulas 
sibi  aperit.  Raro  pus,  saepissime  ichor  secernitur. 

Hic  est  morbi  decursus;  si  non  curatur,  partes 
affines  pure  corrumpuntur,  quod  pro  causa  et  com- 
plicatione morbi  modo  celerius,  modo  serius  evenit. 
Si  dyscrasia,  cachexia  et  his  similia  desunt,  si  mor- 
bus a causa  mechanica  excitatur,  diu  sine  destructione 
partium,  quas  tela  mucosa  circumdat,  versatur;  sin 
autem  dyscrasiae  et 'Cachexia  adsunt,  omnia  celeriter 
devastat,  ei  musculos,  et  ligamenta;  nec  ossibus  par- 
cit. Semper  autem  , cum  longe  morbus  producitur 
et  magnam  corporis  partem  e.  c.  omnem  cruris  telam 
mucosam,  destruit,  febris  lenta  partirn  ab  humoribus 
quotidie  amissis,  partirn  a resorpto  pure  oiitur,  quae, 
nisi  summa  adhibetur  curatio,  aegrum  absumit. 

Diagnosis . 

Dum  morbum  delineare  studebam,  simul  diagno- 
sin iam  tradidi.  Inierest  tantum  morbos  similes  et 
quibus  symptomatibus  a nostro  differant,  explicare. 

a.  Initio  morbi  cum  Ischiade  nervosa  Cotunni 
haec  telae  mucosae  inflammatio,  praecipue  si  eam,  quae 
partes  prope  ad  femoris  articulum  circumdat,  corri- 
pit, confundi  potest.  Attamen  dolores  in  inflamma- 
tione telae  mucosae  sunt  mitiores,  nec  ultra  locum 
affectum  excedunt.  Dolores  autem  in  Ischiade  ner- 
vosa Cotunni  nervi  cursum  sequuntur,  sunt  primo 
continentes  , deinde  intermittentes,  sed  modo  redeunt 
eo  maiori  acerbitate  et  ad  vesperas  increscunt;  extre- 

mitas  affecta  imbecillior  et  brevior  redditur  et  ema« 
crescit;  quod  in  inflammatione  telae  mucosae  fieri 
nusquam  videmus;  haec  saepius  Ankylosin  spuriam 
relinquit,  quod  propter  dolores  aegroti  partem  non 
movent. 

b.  Facillime  autem  induratio  telae  mucosae  cum 
spasmo  carnis  muscularis  confundi  potest;  sed  si 
spasmodicae  affectiones  musculos  contrahunt,  ita  ut 
aliqua  corporis  pars,  aut  quod  in  infantibus  sa  pins 
evepit,  totum  corpus  induret,  cutem  omnibus  in  lo- 
cis facile  movere  et  in  plicas  elevare  possunms ; si 
autem  tela  mucosa  indurata  est;  plicam  cutis  elevare 
frustra  conamur,  nec  cutem  movere  contingit;  sed 
intime  cum  partibus  subditis  se  coniunctam  ostendit. 
Durities  a spasmo  musculorum  orta  est  aequalis,  pla- 
na, sine  tumore,  nisi  in  illis  locis,  ubi  musculorum 
corpora  situm  habent , quae  a spasmo  contracta  levi- 
ter intumescunt.  Si  talis  pars  digito  premitur,  nul- 
lum vestigium  retinet;  et  in  hoc  morbo  extremitates 
in  aliquid  flectuntur,  sed  non  curvatae  apparent,  ut 
interdum  in  nostro  morbo,  ubi  a luxuriante  tela  mu- 
cosa haec  curvatura  fit.  In  illo  morbo  spasmodico 
musculi  extensores  superantur  et  flexores  partem  flec- 
tunt. In  utroque  morbo  adest  durities,  in  illo,  quia 
totius  corporis  musculi  Tetano  detinentur,  in  nostro, 
quia  tela  mucosa  indurata  est;  ab  utroque  morbo  par- 
tes affectas  invenimus  frigidas;  in  illis  calor  non 
gignitur  ob  perversam  nervorum  actionem;  in  his 
ob  motum  vitalem  induratae  partis  paene  extinctum. 
Concipiunt  quidem  calorem  , si  igni  admoventur,  sed 
remotae  brevi  eum  dimittunt,  ut  corpora  haud  orga- 

nica.  Tallent  partes,  quae  spasmo  laborant,  ut  illae, 
quae  congelatae  sunt;  nunquam  rubent  in  decursu 
morbi,  quod  in  illis  animadvertitur,  ubi  tela  mucosa 
indurvit. 

c.  Quando  morbus  ad  tertium  Stadium  provectus 
est,  facile  pro  Erysipelate  haberi  potest;  quoniam 
vero  utriusque  morbi  cura  valde  differt , symptomata 
quibus  discernuntur,  exponere  studebo.  Rubor  ery- 
sipelaceus  in  nostro  morbo  a destructa  tela  mucosa 
exit,  stadium  primum  et  secundum  semper  antece- 
dunt. Erysipeles  vero  subito  in  hoc  vel  in  illa  parta 
summam  corporis  cutem  occupat,  aliquantulum  eam 
attollens,  sed  tamen  aequale  et  planum,  lateque  ru- 
bor sine  ulla  spatii  aut  figurae  circumscriptione  sese 
diffundit,  et  plurimum,  pruritu  atque  ardore  magis, 
quam  dolore  ingenti  molestus  est;  rubor  quendam 
ostendit  splendorem  Sin  autem  rubor  destructae  te- 
lae mucosae  symptoma  est , circumscriptum  tenet 
spatium  et  saturatior  est;  si  tela  mucosa  sphacelo 
corrupta  est,  rubor  livet,  vel  nigrescit,  nullum  prae- 
bet splendorem,  cUtim  non  magis  attolit,  quam  antea 
in  indurationis  stadio  iam  elevata  erat,  Utriusque 
ruboris  hoc  peculiare  et  proprium  est,  ut  si  digitis 
comprimatur,  ibi  candicet,  albidumque  vestigium  re- 
cipiat, sed  mox,  pressione  remota,  pristinum  colorem 
recuperet.  Simul  cum  rubore,  qui  in  tertio  nostri 
morbi  stadio  cutim  summam  occupat,  adest  aut  in- 
duratio,  quae  denuo  inflammatur,  et  tum  dolores  ve- 
hementes simul  aegrotum  torquent,  aut  partes  cut| 
subditae  digito  tangenti  molles,  ut  cera  liquefacta, 
apparent  et  compressae  foveam  recipiunt;  aut  fluc^ 

tuatio  percipitur.  — Erysipelas  vero  nunquam  fere 
in  suppurationem  abit,  et  si  suppuratio  sequitur, 
Erysipelas  a corrupta  tela  mucosa  proficisci,  conten- 
dere ausim. 

d)  111.  Lodemann  Phlegmaliain  albam  dolentem 
eiusdem  naturae  esse,  ut  inflammationem  telae  muco- 
sae, censet.  Adsunt  etiam  nonnulla  symptomata, 
quae  ad  utrumque  morbum  pertinent,  durities  enim 
et  inLumescentia ; colorem  autem,  quem  cera  praebet, 
in  rhlegmatia  alba  dolente  quidem,  sed  nullo  modo 
in  induralione  telae  mucosae  animadverti J nunquam 
enim  cutis,  quae  partes  induratas  obtegit,  adeo  ten- 
ditur, ut  nitere  possit.  Casper  (Commentarius  de 
phlegmatia  alba  dolente)  diagnosin  phlegmatiae  albae 
dolentis  hisce  symptoma'ibus  explicat,  quae  paucis 
verbis  afferam,  ut  utriusque  morbi  discrimen,  quam 
maxime  pateat. 

l)  Vehemens  dolor  oritur  in  sanguine,  descen- 
dit mox  in  partes  pudendorum  et  in  crus  lateris  af- 
fecti usque  ad  pedem.  Deinde  dolor  paullulum  rece- 
dit, partes  affectae  intumescere  incipiunt,  ita  ut  pri- 
mum  partes  superiores,  regio  inguinalis,  pudendae, 
femur,  crus,  surae,  denique  pes  ipse  tumescant;  do- 
lores fere  omnem  partis  affectae  motum  impediunt. 
Hae  partes  sunt  calidae  et  eximiae  sensilitatis  , ita 
ut  digiti  tactu  dolores  vehementissimi  excitentur. 
Vartes  induratae  autem  hanc  eximiam  sensilitatem 
non  praebenti  non  exit  a partibus  superibus,  sed  a 
quavis  alia  corporis  parte;  uterque  morbus  fere  nul- 
lum inflammationis  externae  vestigium  prodit.  In 
phlegmatia  alba  dolente  partes  affectae  sunt  colore 

albo  et  splendore  propter  cutis  extensionem  ; digitus 
premens  foveam  non  relinquit;  ubique  est  tumor  ae- 
qualis et  multo  durior  quam  hydropicus,  attamen 
non  tam  frigidus,  nec  diminuitur  situ  horizontali. 
Recedente  autem  tumore  interdum  glandulae  lympha- 
ticae sese  tumidas  ostendunt,  ita  ut  funiculum  nodo- 
sum secundum  vasorum  lymphaticorum  decursum 
tangere  liceat.  Denique  et  altera  extremitas  non  ra- 
ro intumescit,  plerumque  hydropice;  rarissime  macu- 
lae rubrae  apparent.  Morbus  semper  longe  produci- 
tur. Febris  initio  acuta,  pulsus  celer,  sed  non  du- 
rus, plenus,  deliria  aliaque  nervorum  symptomata 
febrem  nervosam  esse  manifestant;  saepius  etiam  est 
gastrica  ubi  appetitus  nullus,  lingua  ohtecta  sordida, 
sapor  amarus,  perversus,  vomitus,  alvi  obstructio 
et  his  similia  affectionem  gastricam  nuntiant. 

In  Stadio  indurationis  nostri  morbi  partes  sunt 
frigidiores  et  sensilitatis  nullum  fere  vestigium  prae- 
bent; tumor  est  in  aequalis  et  multo  durior,  nullum 
ostendit  splendorem,  nec  tumore  dissoluto  glandulas 
lymphaticas  invenimus  tumidas.  Raro  et  altera  ex- 
tremitas intumescit,  et  si  evenit,  tumor  non-  est  hy- 
dropicus, sed  ut  prior  eadem  offert  symptomata.  In 
ultimo  stadio,  quo  febris  lenta  ad  summum  provecta 
erat  aegrotumque  obbruere  minabatur , altera  extre- 
mitas hydropice  intumescebat.  Saepius  apparet  oe- 
dema in  pede,  ubi  crus  induratione  telae  mucosae 
deformatur.  Induratio  denique  in  omni  corporis  par- 
te orta , Phlegmatia  autem  alba  dolens  nonnisi  in 
extremitatibus  inferioribus  a Clinicis  observata  est. 

e)  iupra  iam  commemoravi  telam  mucosam  in- 

terdum  in  massam  quasi  gelatinosam  converti;  hoc 
evenit  aut  finito  primo  stadio,  ubi  lympha  exsudata 
inspissatur  quidem,  sed  neque  organisationem  conci* 
pit,  neque  indurescit;  — aut  si  tela  mucosa  indurata 
denuo  inflammatur  et  sphacelo  Corrumpitur,  lartes 
affectae  valde  tument  et  Oedematis  speciem  induunt, 
quocum  hic  status  etiam  persaepe  confunditur.  Oe- 
dema autem  initio  in  infimo  partis  loco  oritur  et  ab 
eo  altius  adscendit;  tumor  aequalis  est  et  situm  par» 
tis  sequitur,  ita  ut  infima  semper  maxime  intumes- 
cat ; pars  affecta  praeter  naturam  friget  et  tenditur* 
Ubi  autem  haec  massa  quasi  gelatinosa  tumorem  ex- 
truit,  modo  in  parte  suprema,  modo  in  infima  pri- 
mum oritur,  nec  partes  situm  sequitur,  nec  adeo  fri- 
get, sed  fere  calorem  naturae  convenientem  praebet; 
non  est  aequalis  , nec  finem  telae  mucosae  destructae 
excedit.  Uterque  tumor  digito  pressus  foveam  reci- 
pit, quae  remota  pressione  sensim  sensimque  expla- 
natur. Si  Oedema  totas  inferiores  extremitates  obti- 
net, et  scrotum  eodem  modo  tumet,  et  semper  fere 
cum  Hydrope  ascite  coniunctum  est;  quod  in  nostro 
morbo  fiere  non  solet. 

Causae» 

Causae  morbi  proxima  omnino  latet  nec  ceterae 
facilius  reperiuntur. 

Causae  praedisponentes  ex  corpore  ipso  promanant 
Sunt  quaedam  pravae  affectiones  tam  fluidarum,  quam 
solidarum  partium,  Cachexia,  Dyscrasia,  lues  vene- 
rea,  morbus  scrofulosus  cacochymia,  Scorbutus,  Dia- 

thesis  rheumatica  atque  his  similia.  Attamen  et  bo- 
nam totius  corporis  valetudinem  et  singularum  par- 
tium firmam  constitutionem,  causae  occasionales,  dum 
vehementer  agant,  evertere  possunt. 

Causae  occasionales.  Si  vires  mechanicae  ali- 
quam corporis  partem  violant,  ita  ut  praecipue  tela 
mucosa  afficiatur,  quod  in  cruris  et  antibrachii,  locis, 
ubi  inter  telam  mucosam  et  ossa  fere  nulla  caro  mus- 
cularis interest,  frequenter  evenit,  inflammatio  huius 
contextus  induatur.  Omnium  tamen  caussarum  oc- 
casionalium  efficacissima  est  corporis  refrigerium  et 
perspiratio  retenta.  Qua  de  re  saepius  infiammatio- 
onem  telae  mucosae  in  illis  hominibus,  qui  coacti  sunt 
in  aqua  diu  versari,  in  nautis,  piscatoribus  et  coria- 
riis exseri  videmus.  Haud  raro  morbus  ex  sudori 
bus  pedum  suppressis  ortum  ducit.  Constitutio  an- 
nua, apraecipue  vero  et  antumno  telae  mucosae  in» 
flammationi  favet,  dum  aer  humidus  fngidusque  per- 
spirationem-  supprimitj  lisque  anni  temporibus 
morbus  homines  saepius  vexat , quam  aestate  et 
hieme,  et  tum  neque  ordini,  neque  sexui  parcit. 
£eat,  Richter  telae  mucosae  indurationem  neonatorum 
tractans,  eam  gigni  ab  inflammtione,  inquit,  hanc 
autem  a laesa  hepatis  et  tractus  intestinorum  functi- 
one ortum  ducere  quia  simul  Diarrhoea  adesse  sole- 
ret, contendit.  Saepius  metastases  excitant  hunc  mor- 
bum, sic  ab  Metastasi  rheumatica,  ubi  simul  mens- 
trua erant  suppressa,  morbum  proficisci  vidi;  sic  ori- 
tur etiam  ab  Arthritide  retrograda,  Cl.  Schaeffer 
Hufeland’s  Journal,  1Q20,  Stiick  IV.  April) 
exemplum  enarrt , quo  erysipelate  faciei  sup 

presso  malum  in  manum  translatum  est,  ibique  mor- 
bum, qui  a nostro  non  discrepat,  excitavit. 

Hulme  caussam  indurationis  telae  mucosa  Neonato- 
rum in  pulmonibus  positam  esse  existimat  quia  eos  sem- 
per  corruptos  invenerat;  attamen  verosimilius  est , pul- 
monum affectionem  exiisse  a telae  mucosae  destructi- 
one, quae  primam  partis  aegrotae,  deinde  autem  to- 
tius corporis  tabem  producit,  ut  in  Diabeticis  in  ul- 
timo stadio  et  pulmones  afficiuntur.  Si  in  pulmoni- 
bns  morbi  fomes  haereret;  iam  ab  initio  illorum  func- 
tiones laesae  essent,  oporteret;  id  quod  nusquam  in- 
venitur. Alii  morbum  ab  acido  in  tractu  \ intestino- 
rum, alii  (Stuez  Hufeland  Journal  etc  B.  XIV.)  a 
tensione  spasmodica  telae  mucosae  deducunt,  alii  in- 
durationern  huius  contextus  pro  morbo  scrofuloso 
(aut  lue  venerea  degenerata  habent.  Suut  alii,  qui 
morbum  a cura  cutis  neglecta  e.  g.  si  massa  caseosa, 
quae  infantes  obtegit,  non  diligenter  abluta  fuerit, 
ortum  ducere,  censeant } et  alii,  qui  acritatem  quan- 
dam  simul  cum  lacte  ex  matre  in  infantem  transma- 
nare,  si  Venerem  et  Bachuin  praeter  modum  colat, 
aut  dyscrasia  aut  cachexia  laboret,  contendant.  Bru- 
nius  Medicus  Florentinus  enarrat,  infantes  saepius 
hoc  morbo  laborare,  cum  aer  hamidus  atque  frigidus 
sit,  eamque  rariorem  epparuisse,  si  refrigerium  dili- 
gentius vitassent,  quod  nostrae  sententiae  de  morbi 
causa  convenit.  Chambonus  indurationem  telae  mu- 
cosae a frigore  gigni,  eius  sedem  in  adipe  esse,  pu- 
tat. Attamen  tanta  frigoris  vis,  ut  haec  induratio  ori- 
retur | nescesse  esset,  ut  infantes  prius  gelu  neca- 

rentur,  quam  liaec  destructio  partialis  orta  esset. 
Unam  causam  praeterire  non  possum,  quam  Lefe- 
bure  de  Villebrune  accipit.  Liquori  Amnii,  inquit, 
inest  quoddam  principium  scy  todephicum , quod  foe- 
tus cutem  aflicit,  et  hoc  modo  indurationem  inducit; 
praeterea  magnam  acidi  copiam,  quae  in  infantum 
corporibus  existeret,  ad  malum  provocandum  inul- 
tum valere,  contendit;  hoc  acido  enim  adipem  indu- 
rari, et  calcariam,  quae  in  copore  esset,  ut  ossa  con- 
formarentur, resolvi  contendit,  ita  ut  in  sanguinem 
calcaria  rediret  et  ex  illo  una  cum  lympha  acido  co- 
agulata in  cutem  et  telam  mucosam  seponeretur! 

Inflammationem  indurationis  telae  mucosae  caus- 
sam esse,  supra  iam  contendi,  cum  de  primo  morbi 
stadio  disserere  studerem.  Omnis  enim  inflammatio 
non  resoluta,  facile  indurationem  et  tumorem  parti- 
um relinquit,  cur,  si  idem  in  telae  mucosae  inflam- 
matione evenit,  mirum  sit,  nescio. 

Prognosis. 

Quando  morbus  adhuc  in  stadio  inflammationis 
versatur,  resolvendi  spem  habemus  ideoque  progno- 
sis est  melior;  — peior  in  induratione,  quia  rarissi- 
me resolutio  contingit;  pessima,  ceteris  paribus,  si 
iam  suppuratio  aut  sphacelus  telam  mucosam  corru- 
pit, quod  iam  Hippocrates  contendit  dicens  ,,ab 
Erysipelate  putredinem  aut  suppurationem  esse  ma- 
lum. “ Si  aegrotus  nonnisi  morbo  locali  laborat,  si 
corpus  est  purum  ab  omni  dyscrasia,  si  vires  vitales 
vigent,  exitum  meliorem  sperare  licet,  quam  si  hoc 
malum  cum  aliis  morbis  coniunctum  est.  Peiorem 


reddit  Pragno9in,  si  a malo  topico  Iam  febris  lenta 
ortum  duxit,  attamen  de  salute  nondum  desperan- 
dum est»  dum  malum  topicum  bonam  faciem  prae 
se  fert.  Infantes  saepius  quam  adulti  morbo  oppri- 
muntur; neonati  hoc  morbo  laborantes  fere  omnes 
diem  obeunt  supremum;  attamen  si  diem  ab  initio 
morbi  septimum  feliciter  superarunt,  interdum  sa- 
nantur. Quam  maxime  suppuratio  in  corporibus  in- 
fanturn  infirmis  timenda  est.  Si  magnam  corporis 
partem,  vel  totum  corpus  corripit  morbus,  prognosis 
est  mala  dicenda,  contra  eo  melior,  quo  minorem 
locum  tenet.  Meliorem  reddit  Prognosin,  si  partes 
procul  ab  articulis  situm  habent,  quae  malo  laborant; 
peiorem  si  prope  articulum  sitae  sunt,  quia  facillime 
pus  et  articulos  perdit  ankylosinque  relinquit.  Si 
tela  mucosa  abdominis  affecta  et  suppuratione  de- 
structa est,  dispositio  ad  hernias  remanet. 

Curandi  methodus. 

Cura  respondeat  variis  stadiis,  oportet.  Per- 
multa et  varia  laudantur  medicamina,  quia  curatione 
rationali  usque  ad  hoc  tempus  egemus.  Contra  pri- 
mum stadium  agere,  rarissime  nobis  contingit,  quia 
aegroti  dolorem  ab  .inflammatione  telae  mucosae  or- 
tum pro  affectione  rheumatica  habent;  idcirco  negli- 
gunt  et  contemnunt  hoc  malum  et  demum  longius 
progressum  curae  offerunt.  Primo  animum  in  caus- 
sas advertas,  quas,  si  heri  potest,  removeas. 

In  prima  stadio,  quo  morbus  in  inflammatione 
consistit,  cura  antiphlogistica  locum  habet  cum  eo 
tamen  ut  probe  animo  notatum  habeamus , telam  mu- 

cosam  exigua  vi  vitali  uti,  qua  de  re  haec  inflamma» 
tio  fere  semper  eodem  modo,  quo  asthenica,  curetur 
oportet.  Quando  dolor  vehemens  aegrotum  torquet 
et  partes  affectae  praeter  naturam  calent,  sangui- 
nis missio  localis  institui  potest  attamen  non 
nisi  in  primo  morbi  initio,  si  enim  serius  insti- 
tuitur, exitum  malignum  celerius  producimus  Si  fe- 
bris simul  aegrotum  vexat  ex  sua  indole  curetur, 
necesse  est.  Attamen  si  etiam  febris  morem  Speci- 
emque synochae  induit,  sed  mitior  esr,  nnlla,  vel 
certe  parca  venaesectio  institui  potest.  Ubi  vasorum 
plenitudo  deficit,  temperamentum  habitusque  corpo- 
ris adversatur,  aut  vires  vitae  languent,  pulsus  ne- 
que magni,  neque  validi  sunt,  aut  ubi  una  cnm  hoc 
morbo  cachexiae  e,  g.  scorbutus  fomiqem  in  corpore 
alunt,  ad  extinguendum  malum  topicuin  venaosectio- 
nem  instituere  non  licet,  semper  erit  perniciosa. 

Initio  morbi  species  emollientes:  Herba  Malv. 

B.ad.  Althaeae,  Sem.  lini  contusa,  farina  fabarum  et 
his  similia  forma  Cataplasmatis  locum  habeut.  Sin 
autem  asthenia  eminet,  species  externae  resolventes 
adhibendae  sunt  eodem  modo  ut  emollientes.  Inun- 
ctiones mercuriales  certe  etiam  in  hoc  stadio  magnam 
praebent  utilitatem.  Hisce  remediis  suo  tempore  adhi* 
biti»  interdum  inflammatio  extinguitur;  quod  nisi  evenit, 
inflammatio  transit  in  indurationem  telae  mucosae. 

Si  induratio  iam  adest,  resolvatur  oportet.  Angli 
laudant  quam  maxime  emplastra  vesicatoria,  quorum 
ope  indurationem  brevi  tempore  evanuisse  conten- 
dunt. Vesicatoria  loco  iudurato  imponuntur,  ihique 
remanent,  donec  effectum  praestent,  — Balnea  calida 

cum  herba  salviae  aliisque  aromaticis  herbis  ; fomen- 
tationes et  fumigationes  multum  valent  ad  resolven- 
dam indurationem , nec  minus  inunctiones  ex  un- 
guento Hydrargyri  cinereo  cum  Camphora  et  opio, 
aut  linimento  volatili.  JVI edici  francogalli  infantes 
in  crate  ponunt,  cratemque  supra  vas  aqua  fervida 
impletum  suspendunt,  ita  ut  vapores  partes  induratas 
aggrediantur  et  multos  se  hoc  experimento  sanasse 
Contendunt.  Itali  infantes  hoc  malo  laborantes  lini- 
mento volatili  inungunt  et  laneis  tegmentis  antea  ca- 
lefactis circumdant, 

Quando  summa  in  cute  rubor  erysipelaceus  in- 
cipit, aut  in  suppurationem  aut  in  sphacelum  telae 
mucosae  induratio  transit.  Ne  sphacelus  oriatur, 
timendum  est,  si  aegroti  Cachexia  aut  dyscrasia  la- 
borant, aut  vires  morbo  iam  prostratae  erant,  aut  si 
febris  typhosa  simul  adest  Utrumque  exitum  et  in 
suppurationem  et  in  sphacelum,  quam  maxime  Heri 
potest,  impodiamus  oportet.  Hoc  vero  non  semper 
contingit.  Si  enim  morbus  a metastasi  ortum  ducit, 
per  omnia  stadia  quam  celerrime  decurrit;  modo 
partes  affectae  livent  et  nigrescunt  et  saepe  infra 
paucas  horas  Sphacelus  supervenit.  Humores  , qui 
morbum  tam  rapidum  gignunt,  acerrimi  et  venenatae 
prope  indolis  esse  videntur. 

Si  sumina  cutis  ut  in  Erysipelate  rubescit,  haec 
mixtio  Clar.  Rust  magnain  laudem  rm-retur, 

Rec.  Insus.  flor.  Sambuci  libr.  duas. 

Spirit.  Vini  Camphor,  Unc.  duas. 

Aceti  Saturnin, 

Tinct.  Op.  simpl.  aa.  Unc,  dimid. 


M.  N.  In  mixtione  calefacta  lintea  immersa  parti 

affectae  applicentur. 

sed  ne  lintea  frigida  parti  aegrotae  admoveantur, 
cavendum  est.  Si  diligenter  aegroti  hoc  medicamine 
utuntur,  interdum  impeditur,  quo  minus  induratio 
in  suppurationem  aut  sphacelum  exeat;  attamen  non 
semper  satis  valet  et  optima  curandi  methodo  morbus 
sisti  non  potest. 

Si  aegroti  dolorem  pulsantem  in  parte  affecta 
percipiunt,  adest  suppuratio;  et  si  magnam  tenet 
superficiem , horripilationes  non  desunt;  medicus 
dum  partes  tentat,  aperte  sentit,  adesse  fluctuatio- 
nem. Si  tela  mucosa  sphacelo  corrupta  est,  partes 
sunt  molles  quidem,  sed  sine  fluctuatione;  digito 
pressae  foveam  recipiunt,  ut  oedema.  In  utroque 
exitu  ad  incissionem  properare  expedit.  Pus  enim 
semper  acre,  exedens  et  ichori  simillimum  est,  nec 
colligitur  uno  in  sacco,  sed  per  telam  mucosum  late 
efFundit.ur,  fistulasque  permultas  efficit  et  dum  pus 
aut  tela  sphacelo  corrupta  sub  cute  haeret,  nunquam 
spes  sanandi  superesse  potest.  Incissionem  institua- 
mus, ubi  fluctuatio  maxime  patet;  pus,  quod  effluit, 
decolor  et  cum  sanguine  commixtum  esse  solet.  In- 
cissione  facta  pureque  emisso,  utrum  fistulae  adsint, 
nec  ne,  explorandum  est.  Si  eas  invenimus  disse- 
candae sunt,  quo  facto  omnem  plagam  linamento 
implemus,  ut  et  pus  ab  eo  recipiatur,  et  partium 
motum  vitalem  augeamus.  Pus  enim  ichorosum  non 
minus  quam  sphacelus  ab  exigua  telae  mucosae  vita- 
litate pendet.  Si  fistulae  in  profundum  tendunt,  sub 
musculis  iter  habent,  ita  ut  dissecari  non  possint, 


facia  expulsiva  sic  dicta  pus  exprimatur  necesse  est. 
Quando  incisiones  non  instituuntur,  pus  sibi  pluri- 
bus in  locis  exitus  parat,  attamen  non  sat  magnos, 
tela  corrupta  mucosa  emitti  non  potest,  sed  remanet 
sub  cute  et  novum  seinper  fomitem  morbo  praebet. 

Magnam  merentur  laudem  balnea  calida  cum 
cineribus  aut  lapide  caustico  chirurgorum,  in  quibus 
pars  affecta  saepius  singulis  diebus  per  horam  quadran- 
tem immersa  maneat,  oportet.  Fistulae  autem  antea 
dissectae  sint,  et  nullum  sphaceli  vestigium  adsit, 
necesse  est.  Haec  balnea  brevi  tempore  partibus 
meliorem  faciem  reddunt.  Si  haeo  ulcera  depurata 
reprehenduntur,  pro  vario  vis  vitalis  modo  cetera 
medicamenta  eligenda  sunt.  Quando  puris  copia 
propter  exiguam  vitam  iusto  minor  e3t,  aut  ichor 
secernitur,  solutio  argenti  nitrici  fusi,  Vinum  cam- 
phoratum,  decoctum  Chinae  cum  Tinctnra  Myrrhae 
et  his  similia  magnae  utilitati  erunt;  granulatione 
autem  bona  provocata  unguentum  basilicum  cum 
Tinctura  myrrhae  et  alia  balsamica  adhibenda  sunt. 
Sin  autem  puris  copia  nimia  est,  medicamina  forma 
pulveris  locum  habent  e.  g.  Pulv,  Cort,  Chinae,  flor. 
Chamom,  cum  G.  Myrrha, 

Ubi  sphacelus  telam  mucosam  destruxit,  primo 
etiam  vulnus,  cutis  dissectione  ortum,  linamento  in- 
pleatur  oportet,  ut  inflammatio  oriatur,  qua  partes 
mortuae  a vivis  et  integris  secernantur.  Ut  hoc  ce- 
lerius fiat,  cataplasmate  ex  speciebus  resolventibus 
externis  totam  partem  circumdare,  iuvat.  Si 
liaec  medicamina  non  parum  proficiunt  ungu- 
entum corrosivum  adhibere,  coacti  ( sumus  ,1  quo 

utitur  Cei.  Graefe ; revera  laudem  meretur  summam. 
Si  partes  sphacelo  corruptae  remotae  suut,  medica- 
mina supra  nominata  locum  habent;  rubor  cutis  mox 
evanescit  et  cura  saepius  bene  procedit*  Si  sphace- 
lus  adfuit,  telae  mucosa  rarissime  renascitur,  cutis 
musculis  subditis  affigitur;  quare  partes  semper  de- 
formes et  inaequales  manent.  Medicamina  externa 
autem  curae  non  sufficiunt;  quae  si  bene  succedat, 
remedia  intrinsecus  adhiberi  debent , quae  vires  cor- 
poris augeant,  febrem  que  lentam,  si  qua  adest,  ex- 
tinguant.  Inter  haec  cortex  peruvianus  Rad.  Serpen- 
tariae,  lichen  Islandicus,  Amica,  acida  mineralia 
summum  tenent  locum.  Haec  fere  sunt  medicamina, 
quibns  usque  adhuc  summa  laus  in  inflammatione 
telae  mucosae  eiusque  exitu  tribuitur.  Attamen  ne- 
que ubicunque  adhiberi  possunt,  ut  in  infantibus, 
qui  primam  aetatem  agunt  medicamina  interna  locum 
non  habent,  nec  ubique  proficiunt. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADIECTUM. 


Ego  Albertus  Philippus  Theodorus  Neumann,  in 
• pago  Silesiae  inferioris,  prope  Glogaviam,  anno  1797 
natus  sum.  Pater  meus  munere  Superintendentis  in 
principatu  Wolaviensi  functus,  anno  aetatis  meae 
nono  diem  obiit  supremum.  Elementa  prima  litera» 
rum  a patre  accepi,  quo  mortuo  Glogaviam  me  con- 
tuli, ubi  auspiciis  Clar.  Morgenbesser  Gymnasium 
frequentavi  usque  ad  annum  1315 , quo  in  legione 
prima  stipendia  feci  in  bello  contra  Franco  Gallos; 
proeliis  autem  hoc  ipso  anno  commissis  interfui. 
Bello  composito,  Glogaviam  anno  1316  redii,  in  cuius 
urbis  Gymnasio  denuo  literis  per  annum  operam 
dedi.  Examine  rite  absoluto,  Universitatis  B6roli- 
nensis  civibus  a Cei.  Link  t.  t.  Rectore  Magnifico  a. 
d.  XV.  M.  Apr.  adscriptus  suro.  A quo  inde  tempore 
has  virorum  111.  et  Cell.  scholas  frequentavi:  Cei. 
Schleiermacher  de  psvchologia,  Beati  Ruehs  de  Ta- 
eiti  libro  de  moribus  Germanorum,  Cei.  Turte  de 


physice  et  chemia  experimentali , Cei.  Ermann  de 
elec;ricitate , galvanismo  et  magnetismo,  Cei.  Link 
de  boianice,  Cei.  Lichtenstein  de  zoologia.  (Jsteo- 
logiain  splanchnologiam,  syndesmologiam  111,  Knape, 
anatomiam  universam,  nec  minus  doctrinam  de  ento- 
zois  111  Rudolphi  mihi  tradidere;  iidem  viri  111.  et 
arte  cadavera  dissecandi  in  theatro  anatomico  me 
instituendum  cnraverunt.  Physiologiam  tam  gene- 
ralem, quam  specialem  111.  Iludolphi  me  docuit; 
pathologiae  autem  generalis  et  semiotices  praecepta 
a Cei.  Hufeland  accepi.  In  pharmacologia  et  toxi- 
cologia  Cei.  Link,  in  materia  medica  una  cum  the- 
rapia generali  III.  Berends  praeceptoribus  usus  sum; 
quibus  instructus  disciplinis  111.  Hufeland  adii  de 
therapia  morborum  speciali,  nec  minus  111.  Horn  de 
pathologia  speciali  disserentes,  Ophthalmologiae 
ducibus  111.  Graefe  et  Exp.  Busse,  acologiae  Cei. 
Bernstein , unaque  chirurgiae  tam  generali,  quam 
speciali  praeceptoribus  111.  Graefe  et  Cell.  Rust  ope- 
ram et  studium  navavi.  Akiurgia  ab  111.  Graefe, 
doctrina  de  fracturis  et  luxationibus,  nec  minus  arte 
obstetricia  a Clar,  Kluge  instructus  sum.  Denique 
exercitationibus  Cei.  Rust  operationum  chirurgica- 
rum in  cadaveribus  instituendarum,  nec  minus  clini- 
cis Viror.  II).  Hufeland,  IU.  Graefe,  Cei.  Rust  et 
Clar.  Neumann  omni  quo  par  est  studio  vacavi. 

Quibus  peractis,  tentamine  examineque  rigoroso 
coram  gratiosa  Facultate  medica  rite  absolutis,  post 
defensam  hanc  dissertationem  nihil  spero  obstiturum, 
quo  minus  summi  in  medicina  et  chirurgia  honores 
in  me  conferantur. 


THESES  DEFENDENDAE. 


I,  Vomitus  non  a contractione  musculorum  abdo* 
minis  et  diaphragmatis,  sed  a ventriculo  ipso 
efficitur. 

V * 

tj.  Rheumatismum  a sola  caloris  ademptione  ortum 
ducere  nego. 

III.  In  ulcera,  syphilitica  semper  medicamenta  topica 
adhibeantur  oportet. 

IV.  Febris  puerperalis  indolis  est  inflammatoriae. 

V.  Ligatura  funiculi  spermatici  in  castratione  rite 
applicata  spasmos  non  gignit. 

VI.  Fenis,  si  eius  amputatio  institui  debet,  ligatura 
non  ferro  dematur,  oportet, 


